Mnémosyné

Mnémosyné (iné názvy: Mnémosyna, Mnemosyne, Mnemosyna;  ) je v gréckej mytológii personifikácia pamäte. Je dcérou Gaie a Urana, jedna z dvanástich Titaniek.

Mnemosyne je matkou Múz. Ich otcom bol sám najvyšší boh Zeus.

Podľa niektorých prameňov zo 4. stor. pred Kr. bola ako Mnemosyne označovaná aj jedna z riek v podsvetí, ktorá bola protikladom rieky Léthé. Mŕtve duše pijúce z rieky Léthé zabúdali po svojej reinkarnácii na svoje predchádzajúce životy, preto bolo zasvätencom odporúčané, aby pili z rieky Mnemosyne. Táto zmienka mohla byť súčasťou orfickej alebo eleusínskej mytológie.

Postavy gréckej mytológie